**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΘΡΗΣΚΕΥΤΙΚΗ ΠΑΝΗΓΥΡΗ ΠΑΝΑΓΙΑΣ ΦΑΝΕΡΩΜΕΝΗΣ ΚΟΙΝΟΤΗΤΑ Ν. ΜΗΧΑΝΙΩΝΑΣ ΔΗΜΟΥ ΘΕΡΜΑΪΚΟΥ**

Από τη Διεύθυνση Οικονομικών Υπηρεσιών Δήμου Θερμαϊκού – Τμήμα Τοπικής Οικονομικής Ανάπτυξης ανακοινώνεται ότι **η υποβολή των αιτήσεων ενδιαφερόμενων πωλητών** για συμμετοχή στην θρησκευτική πανήγυρη επ΄ ευκαιρίας εορτασμού του «**Ιερού Ναού Παναγίας Φανερωμένης» κοινότητα Ν. Μηχανιώνας**  Δήμου Θερμαϊκού (**23 Αυγούστου 2023)**, η οποία θα διεξαχθεί την περίοδο **19 -25 Αυγούστου 2023**, (18 Αυγούστου 2023 στήσιμο πάγκων) **θα γίνεται από 17/07/2023 έως και 04/08/2023**, με τους ακόλουθους τρόπους: **α)** είτε με αυτοπρόσωπη παρουσία κατά τις ώρες **8.30π.μ.-13.30μ.μ.** στο Γραφείο Ρύθμισης Εμπορικών Δραστηριοτήτων στο Δημαρχείο Θερμαϊκού Μεγάλου Αλεξάνδρου 2 – Περαία, Ισόγειο,  **β)** είτε με αποστολή της αίτησης και των δικαιολογητικών ηλεκτρονικά στο email **katastimata@thermaikos.gr**

Η αίτηση θα πρέπει να συνοδεύεται από όλα τα ακόλουθα δικαιολογητικά:

1. **Αντίγραφο Αστυνομικής Ταυτότητας ή Άδεια Διαμονής πλήρους κάλυψης (για αλλοδαπούς)**

2. **Άδεια Υπαίθριου Εμπορίου, κατά περίπτωση, όπως**:

Α) Άδεια παραγωγού πωλητή σε λαϊκή αγορά

Β) Άδεια επαγγελματία πωλητή σε λαϊκή αγορά

Γ) Βεβαίωση δραστηριοποίησης ετήσιας διάρκειας στις βραχυχρόνιες αγορές (για όσους διαθέτουν κατάστημα)

Δ) Άδεια πωλητή χειροτέχνη καλλιτέχνη

Ε) Άδεια Παραγωγού Μικροπωλητή

ΣΤ) Άδεια καντίνας

3. **Πιστοποιητικό υγείας όπου απαιτείται**

4. **Απόδειξη ταμειακής μηχανής**

5. **Βεβαίωση έναρξης δραστηριότητας από TAXISNET**

**Αιτήσεις που δε θα συνοδεύονται από τα προβλεπόμενα δικαιολογητικά δε θα γίνονται δεκτές.** Επιπλέον, για την έκδοση της άδειας συμμετοχής απαραίτητη προϋπόθεση είναι η μη ύπαρξη ληξιπρόθεσμων οφειλών των ενδιαφερόμενων προς το Δήμο Θερμαϊκού (Ν.3463/2006, Αρ.285).

Βάσει της ισχύουσας απόφασης δημοτικού συμβουλίου (ΑΔΑ: ΩΔ5ΡΩΡ2-ΡΕΕ), τα προβλεπόμενα τέλη για τη συμμετοχή στην εν λόγω πανήγυρη είναι:

**1. Στην Πλατεία Ι.Ν. Παναγ. Φανερωμένης, στις οδούς Εθν. Αντίστασης, Δημοκρατίας και στην Παραλία:**

**α. Μικροπωλητές: 95,00€ το τρέχον μέτρο με πλάτος 2 μέτρα.**

**2. Στην οδό Πολυτεχνείου - Πεύκα:**

**α. Μικροπωλητές: 85,00€ το τρέχον μέτρο με πλάτος 2 μέτρα.**

**3. Καντίνες: 1.000,00€ εφάπαξ.**

**4. Λουκουμάδες: 350,00€ (για πάγκο δύο μέτρων, και το υπερβάλλον με το ισχύον τέλος ανά μέτρο για τους μικροπωλητές)**

**6. Λούνα Πάρκ-Κούνιες: 12,00€ το τ.μ.**

Η συμμετοχή στην πανήγυρη προϋποθέτει την προηγούμενη εμπρόθεσμη καταβολή των αναλογούντων τελών. **Τα αιτούμενα μέτρα κατά μήκος για πάγκο με πλάτος 2 μέτρων, θα υπολογίζονται σε ζυγό αριθμό (π.χ 2 μέτρα ή 4 ή 6 κλπ)**

**Για πληροφορίες οι ενδιαφερόμενοι μπορούν να απευθύνονται στο τηλ. 23923 30068 – 23923 30088 κατά τις εργάσιμες μέρες και ώρες.**